33. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 127 της 12/12 Απρ. 1993 (ΦΕΚ Α΄ 54) Ασφαλιστικές κατηγορίες του Ταμείου Επαγγελματιών και Βιοτεχνών Ελλάδος (Τ.Ε.Β.Ε.). Έχοντας υπόψη: 1.Τις διατάξεις των άρθρ. 22 παρ. 1 και 3 και 35 παρ. 1 του Νόμ. 2084/92 (Α 165). 2.Τη συνταχθείσα αναλογιστική μελέτη του Νοεμβρίου 1992. 3.α)Τις διατάξεις του Νόμ. 1558/85 «Κυβέρνηση και Κυβερνητικά όργανα» (Α΄ 137). β)Τις διατάξεις του άρθρ. 27 του Νόμ. 2081/92 (Α 154). γ)Τις διατάξεις του Π.Δ. 437/85 «Καθορισμός και ανακατανομή των αρμοδιοτήτων των Υπουργείων» (Α 157). (Αντί για τη σελ. 200,21) Σελ. 200,21(α) Τεύχος 1322 Σελ. 45 4.Το Π.Δ. 213/92 «Οργανισμός της Γενικής Γραμματείας Κοιν. Ασφαλίσεων του Υπουργείου Υγείας, Πρόνοιας και Κοιν. Ασφαλίσεων» (ΦΕΚ 102 Α΄). 5.Τη γνώμη του Δ.Σ. του ΤΕΒΕ που διατυπώθηκε κατά την 614/151/9.12.1992 συνεδρίασή του. 6.Το γεγονός ότι από τις διατάξεις του παρόντος δ/τος, δεν προκαλείται δαπάνη σε βάρος του Κρατικού Προϋπολογισμού ή του ΤΕΒΕ. 7.Τη γνωμοδότηση αριθ. 162/1993 του Ε΄ τμήματος του Συμβουλίου της Επικρατείας, με πρόταση των Υπουργών Εθνικής Οικονομίας και Οικονομικών και του Υπουργού Υγείας, Πρόνοιας και Κοιν. Ασφαλίσεων, αποφασίζουμε: Άρθρ.1.-1.Οι ασφαλιστικές κατηγορίες για τον υπολογισμό και την καταβολή των μηνιαίων εισφορών του Κλάδου Κύριας Σύνταξης του Ταμείου Επαγγελματιών και Βιοτεχνών Ελλάδος (ΤΕΒΕ) ισχύουσες και για τον κλάδο Ασθένειας του Ταμείου αυτού για τους ασφαλιζόμενους από 1.1.1993 και μετά, ορίζονται ως εξής: δρχ. 1η ασφαλιστική κατηγορία 105.000 2η » » 130.000 3η » » 155.000 4η » » 180.000 5η » » 205.000 6η » » 230.000 7η » » 255.000 8η » » 280.000 9η » » 305.000 10η » » 330.000 11η » » 355.000 12η » » 380.000 13η » » 405.000 14η » » 430.000 2.Τα κατά την προηγούμενη παράγραφο ποσά των ασφαλιστικών κατηγοριών αναπροσαρμόζονται κάθε φορά βάσει του ποσοστού αυξήσεως των συντάξεων των δημοσίων υπαλλήλων, αρχής γενομένης από 1.1.1993. 3.Από τις παραπάνω ασφαλιστικές κατηγορίες οι 5 πρώτες (1η έως 5η) είναι υποχρεωτικές και οι υπόλοιπες (6η έως 14η) προαιρετικές. Άρθρ.2.-1.Οι ασφαλιζόμενοι από 1.1.1993 στο ΤΕΒΕ εγγράφονται στην πρώτη (1η) ασφαλιστική κατηγορία και μετατάσσονται στις επόμενες υποχρεωτικές κατηγορίες μέχρι και την 5η ανά διετία και πάντα στην αρχή του έτους του επομένου εκείνου στο οποίο συμπληρώθηκε η διετία. 2.Η ασφαλιστική κατηγορία βάσει της οποίας καταβάλλεται η μηνιαία εισφορά για τον Κλάδο Σύνταξης ισχύει και για την καταβολή της μηνιαίας εισφοράς Κλάδου Ασθένειας. Σελ. 200,22(α) Τεύχος 1322 Σελ. 46 39.Δ.γ.33 Κανονισμός παροχών Τ.Ε.Β.Ε. Άρθρ.3.-1.Με δήλωσή του προς το ΤΕΒΕ ο ασφαλισμένος, κατά την έναρξη της ασφαλίσεώς του, δύναται να επιλέξει άλλη, εκτός της πρώτης (1ης), ασφαλιστική κατηγορία για την καταβολή των μηνιαίων εισφορών. 2.Δήλωση επιλογής ανώτερης ασφαλιστικής κατηγορίας ή άλλης μεταβολής δύναται να υποβάλλεται στο ΤΕΒΕ οποτεδήποτε αλλά η κατάταξη θα γίνεται από την 1η του επόμενου έτους και θα ισχύει για ολόκληρο το έτος. 3.Σε περίπτωση δήλωσης επιλογής ανώτερης της πρώτης υποχρεωτικής ασφαλιστικής κατηγορίας, ο χρόνος παραμονής σ’ αυτή για υποχρεωτική κατάταξη στην αμέσως επόμενη,δεν μπορεί να είναι μεγαλύτερος από τον συνολικό χρόνο που απαιτείται για την υποχρεωτική κατάταξη σ’ αυτή με βάση τα οριζόμενα από τις διατάξεις του άρθρ. 2 του παρόντος. 4.Με τον ίδιο τρόπο αντιμετωπίζεται και η περίπτωση δηλώσεως επαναφοράς, από προαιρετική σε υποχρεωτική κατηγορία ή σε κατώτερη από επιλεγείσα ανώτερη υποχρεωτική ασφαλιστική κατηγορία. Στις περιπτώσεις αυτές δεν μπορεί να γίνει κατάταξη σε κατώτερη ασφαλιστική κατηγορία από αυτή στην οποία θα κατατασσόταν υποχρεωτικά ο ασφαλισμένος, σύμφωνα με τα οριζόμενα από τις διατάξεις του άρθρ. 2 του παρόντος, με βάση τον συνολικό χρόνο που διανύθηκε από της υπαγωγής του στην ασφάλιση μέχρι την επαναφορά του. Άρθρ.4.-Η ισχύς του Β.Δ/τος αρχίζει από 1.1.1993.

[Source: greek_legal_code_raptarchis | Tokens: 3375]